
R E P U B L I K A    H R V A T S K A

VARAŽDINSKA ŽUPANIJA

GRAD VARAŽDINSKE TOPLICE

GRADSKO VIJEĆE

KLASA: 015-08/26-01/1
URBROJ: 2186-26-01-26-1
Varaždinske Toplice, 

2026.

Na temelju odredaba članka 7. Zakona o naseljima („Narodne novine“, broj: 39/22.), članka 31. stavka 1. točaka 19. i 20. Statuta Grada Varaždinskih Toplica („Službeni vjesnik Varaždinske županije“ broj 10/21.) i članka 26. Poslovnika Gradskog vijeća Grada Varaždinskih Toplica („Službeni vjesnik Varaždinske županije“ broj 7/13., 26/13., 4/18., 83/19., 10/21., 71/21., 89/21.- pročišćeni tekst, 102/22.), Gradsko vijeće Grada Varaždinskih Toplica na sjednici održanoj 

2026. godine donosi
ODLUKU

O IZMJENI ODLUKE O POTVRĐIVANJU I IZMJENAMA IMENA POSTOJEĆIH ULICA I TRGOVA U NASELJU VARAŽDINSKE TOPLICE

Članak 1.

U Odluci o potvrđivanju i izmjenama imena postojećih ulica i trgova u naselju Varaždinske Toplice („Službeni vjesnik Varaždinske županije“, broj 46/19.), članak 48. mijenja se i glasi:

„Potvrđuje se imenom „Naselje hrvatskog proljeća“ nerazvrstana cesta broj NC 1-021 od raskrižja s Ludbreškom ulicom do kućnog broja 2.

Područje koje nosi naziv „Naselje hrvatskog proljeća“ proširuje se na područje uz novoizgrađenu nerazvrstanu cestu broj NC 1-106 – Smart kvart (k.č.br. 4350/36, k.o. Varaždinske Toplice), sa zapadne strane do granice postojećeg područja koje nosi naziv „Naselje hrvatskog proljeća“, a sa sjeverne strane do međe parcele Prečnog potoka.

Granice proširenog područja koje nosi naziv „Naselje hrvatskog proljeća“ određene su kartografskim prikazom koji čini sastavni dio ove Odluke i ne objavljuje se.“
Članak 2.

Sve ostale odredbe Odluke o potvrđivanju i izmjenama imena postojećih ulica i trgova u naselju Varaždinske Toplice („Službeni vjesnik Varaždinske županije“, broj 46/19.) ostaju na snazi.

Članak 3.

Ova Odluka objavit će se u „Službenom vjesniku Varaždinske županije“, a stupa na snagu osmoga dana od dana objave.

PREDSJEDNIK


GRADSKOG VIJEĆA


   Josip Hajduk, bacc. ing. aedif.
